Muzeu Gugenhajm prezanton artistin korean Li Ufan
Artisti gëzon respekt të gjerë për rolin e tij në lëvizje të rëndësishme filozofike dhe artistike
“Identifikimi i Pafundësisë,” retrospektiva e parë e Lee Ufan në një muze amerikan, përfshin 70 piktura, skulptura dhe skica. Ato mbushin një kat në kupolën dhe gjashtë pistat e muzeut Gugenhajm – një ndër veprat e fundit të arkitektit Frank Llojd Rajt. Artisti e mbikqyri vetë vendosjen e veprave në muzeum gjatë një periudhe 3 javore, duke përfshirë shembuj nga krijimtaria e tij 5 dekadëshe në një përfaqësim të vetëm dhe të pandërprerë. Aleksandra Manro është kuratore e muzeut për artin aziatik: Në këto piktura, të titulluara “Nga Pika”, gjurmët që ka lënë në telajo peneli i artistit, fashiten gradualisht me mbarimin e bojës, duke simbolizuar kalimin e kohës në intervale të rregullta. Këto janë njëkohësisht piktura dhe prezantime, që bashkojnë kohën me hapësirën. Ufan përjetoi gjatë jetës së tij disa luftra, si dhe revanshin e kulturës moderne, që ndërpreu sistemet e lashta filozofike. Në veprat e ekspozuara, bashkekzistojnë të kundërtat si në këto skulptura. Gurë dhe fragmente të rënda prej çeliku qëndrojnë pezull të mbajtura nga shtëllunga pambuku. Artisti përpiqet të na veçojë nga trashëgimia etnike, historitë, mitologjitë dhe shqetësimet psikologjike. Arti i tij, pa një subjekt realist, i përket shkollës së aktualitetit. Lee Ufan i fsheh shpesh pikturat dhe skulpturat në vende krejt të papritura dhe ballafaqimi me to, padyshim ofron kënaqësi të veçantë për vizitorët. Ekspozita e artistit Lee Ufan do të qëndrojë e hapur deri më 28 shtator.